**Taine**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și totuși umbre de răsărit

Îmbracă ochiul meu de taină

Mă strigă cerul înmărmurit

În os durerea ta-mi îngaimă.

Îmi legi suspinul de picioare

Când venele-mi respiră grele,

Mă urlă viața și mă doare

Mă stinge noaptea între stele.

Arcușul hainelor de humă

Îmi scârțâie în tâmpl-amară,

Își înalță geana nebună

În mine zbor de primăvară.

Cusută mi-e aripa stângă,

Nu vrea lacrima să îmi moară

Arde râul ei să îmi strângă

Glezna albă în prag de seară.